Jong Sean laat seile hoog wapper – Beste in SA – dié courant
'n Jong 11-jarige seiljagvaarder van Malmesbury is pas as die beste o.19-seiljagvaarder vir 2019 in Suid-Afrika aangewys.
Sean Kavanagh (11), 'n Gr 6-leerder aan die Christelike Privaatskool op Malmesbury, het al die wêreld vol geseil en in die optimist-klas in plaaslike en internasionale kompetisies sy slag gewys.
Die Raad van South African Sailing het Sean geluk gewens nadat hy aangewys is as die wenner van die David Butler-trofee (Junior Vaarder van die Jaar gedurende 2019).
Seiljagvaart bruis deur Sean se are en in die Kavanagh-huis is ma en pa Heidi en Michael self seiljagvaarders. Ook sy grootouers is ywerige seiljagvaarders.
Hy seil reeds van 4-jarige ouderdom op sy eie en het vier jaar gelede aan sy eerste kompetisie deelgeneem. Sean het intussen al groot suksesse behaal.